خضدار : ڈائریکٹر جنرل بلوچستان لیویز فورس نصیب اللہ کاکڑ تدوک آ دے خضدار لیویز ٹریننگ سینٹر نا دورہ ءِ کرے۔ ہراڑے او لیویز نا پوسٹ آتیکن برجا انگا تحریری و فزیکل ٹیسٹ انا جاچ ءِ ہلک۔ او لیویز فورس نا پوسٹ آک پوسکن آ بھرتی آتا بابت ترتیب و ٹریننگ پلان اس جوڑ کریر۔ ڈی جی بلوچستان لیویز نصیب اللہ کاکڑ پارینے کہ لیویز نا کیہی منظور انگا پوست آتیا زوت اس بھرتی کننگک۔ وزیر اعلیٰ بلوچستان میر عبدالقدوس بزنجو، چیف سیکرٹری بلوچستان عبدالعزیز عقیلی صوبائی وزیر داخلہ میر ضیاء اللہ لانگو و ایڈیشنل سیکرٹری داخلہ محمد صالح ناصر نا خاص ءُ پارت اسے آ لیویز اٹ کل بھرتیک میرٹ آ مریرہ۔ لیویز نفری نا کمتی ءِ مر کننگ کن پین گام گیج کننگک۔
(آن لائن)
